
Robotikus Kézfej Protézis Motorvezérlésének Tervezése

Napjainkban szinte minden területre beszivárgott a robotika, ez alól az
egészségügy sem kivétel. Az elvesztett végtagok pótlása a robotika eszköztárának
köszönhetően már nem pusztán esztétikai megoldásokat nyújt, hanem egyre
teljesebb körű funkcionalitást is biztosít. A cél természetesen az, hogy az ilyen
protézisek viselőinek minél teljesebb életet biztosíthassunk, ami mind a mai napig
hatalmas kihívás elé állítja a kutatókat, fejlesztőket. Dolgozatomban egy robotikus
kézfej protézis motor vezérlésének tervezését mutatom be, amelyet a Mesterséges
Intelligencia Műhely keretei között működő Biomechatronika munkacsoport
tagjaként valósítottam meg. Munkánk során DC motor és potenciométer, valamint
H-híd segítségével tervezzük létrehozni a vezérlést. A csapaton belüli feladatom a
motorok vezérléséhez szükséges Arduino program megírása volt. A programmal
szemben támasztott fontos követelmény, hogy a motorok egymástól függetlenül
vagy egyszerre, akár különböző forgásirányba képesek legyen működni. Emellett a
feladat jellegéből adódóan a futási idő rövidsége és az, hogy a gyorsulás minél
természetesebb legyen, szintén alapvető elvárás.



